করোনা ভাইরাস: এই প্রথমবারের মত ২৪ ঘণ্টায় মৃতের মধ্যে পুরুষের তুলনায় নারীর সংখ্যা বেশি
বাংলাদেশে স্বাস্থ্য অধিদপ্তরের হিসেবে এই প্রথমবারের মত করোনাভাইরাসে আক্রান্ত হয়ে ২৪ ঘণ্টায় মৃতদের মধ্যে পুরুষের তুলনায় নারীর সংখ্যা বেশি দেখা যাচ্ছে।
স্বাস্থ্য অধিদপ্তরের নিয়মিত বুলেটিনে দেয়া তথ্য অনুযায়ী ১৯ আগস্ট সকাল ৮ পর্যন্ত, তার আগের ২৪ ঘণ্টায় মোট ১৫৯ জনের মৃত্যু হয়েছে।
এর মধ্যে ৮৩ জন নারী এবং ৭৬ জন পুরুষ।
যারা মারা যাচ্ছেন তাদের মধ্যে সবচাইতে বেশি সংখ্যকের বয়স ৬১ থেকে ৭০ বছরের মধ্যে।
দেশে করোনাভাইরাসে আক্রান্ত হয়ে এপর্যন্ত ১৬ হাজার ৩১৯ জন পুরুষ এবং ৮ হাজার ৫৫৯ নারীর মৃত্যু হয়েছে বলে স্বাস্থ্য অধিদপ্তর জানিয়েছে।
স্বাস্থ্য অধিদপ্তরের তথ্যমতে গত বছরের তুলনায় এবার নারীদের করোনাভাইরাসে আক্রান্ত ও মৃত্যুর হার বেশি দেখা যাচ্ছে।
ডেল্টা ভেরিয়েন্টের সংক্রমণ বৃদ্ধির পর থেকে এমন প্রবণতা দেখা যাচ্ছে বলে ধারণা করা হচ্ছে।
সম্পর্কিত খবর
ঢাকায় মডার্নার টিকা বিক্রির অভিযোগে আটক
সূঁচ নয়, নাক দিয়ে টেনে নেয়া টিকার বাংলাদেশে ট্রায়ালের উদ্যোগ
কোভিডের ভ্যারিয়েন্টগুলো কী এবং এগুলোর বিরুদ্ধে টিকা কতটা কাজ করে?
নিয়মিত বুলেটিনে দেয়া তথ্য অনুযায়ী ২৪ ঘণ্টায় সারাদেশে ৩৭ হাজার ২২৬ টি নমুনার পরীক্ষা করে করোনাভাইরাসে আক্রান্ত ৬ হাজার ৫৬৬ জন নতুন রোগী শনাক্ত হয়েছেন ।
২৪ ঘণ্টায় সর্বোচ্চ মৃত্যু হয়েছে ঢাকায় ৫০ জন, চট্টগ্রামে ৩৮ এবং সিলেটে ২৩ জন।
মোট মৃত্যুর সবচাইতে বেশি, ৪৪.১৪ শতাংশই ঢাকা বিভাগে।
করোনাভাইরাসে আক্রান্ত হয়ে মৃত্যুর সংখ্যা সরকারি হিসেবে প্রায় ২৫ হাজারের কাছাকাছি চলে এসেছে।
গত বছরের ৮ই মার্চ বাংলাদেশে প্রথম করোনাভাইরাসের সংক্রমণ শনাক্ত হয়। তারপর থেকে সর্বমোট ২৪ হাজার ৮৭৮ জন মারা গেছেন।
মোট শনাক্তের সংখ্যা এপর্যন্ত ১৪ লাখ ৪৭ হাজার ২১০ জন।
নমুনা পরীক্ষার অনুপাতে শনাক্তের হার ১৭.৬৪ শতাংশ।
শনাক্ত বিবেচনায় প্রতি ১০০ জনে সুস্থতার হার ৯২. ৪০ শতাংশ।
অন্যান্য খবর:
হেফাজতে ইসলামের আমীর জুনায়েদ বাবুনগরী মারা গেছেন
মোল্লাহ আব্দুল গনি বারাদার – কে এই ভবিষ্যতের সম্ভাব্য আফগান শাসক
যেসব দেশি মাছের পেটে পাওয়া গেছে প্লাস্টিকের ক্ষুদ্র কণা

বাংলাদেশে স্বাস্থ্য অধিদপ্তরের হিসেবে এই প্রথমবারের মত করোনাভাইরাসে আক্রান্ত হয়ে ২৪ ঘণ্টায় মৃতদের মধ্যে পুরুষের তুলনায় নারীর সংখ্যা বেশি দেখা যাচ্ছে।